Motor vat vlam ná ongeluk; drie beseerFoto: Netcare 911 Athlenda Mathe, woordvoerder van Netcare 911, het gesê die voertuig was in die rigting van Bloemfontein op pad toe die ongeluk omstreeks 15:20 gebeur het. “Volgens ooggetuies is al drie insittendes in die motor uit die voertuig geslinger voordat dit aan die brand geslaan het,” het sy gesê. Volgens Mathe is paramedici van verskillende nooddienste na die toneel ontbied. ŉ Man en ŉ vrou was in ŉ kritieke toestand, terwyl ŉ derde passasier net geringe beserings opgedoen het. “Al die beseerdes is op die toneel behandel voordat hulle na ŉ nabygeleë hospitaal gehaas is,” het sy gesê. Die oorsaak van die ongeluk is nie bekend nie.